Diari Oficial de la Generalitat Valenciana


Sumari del DOGV 5480, del 29-03-2007 (2007/4067)

RESOLUCIÓ de 20 de març de 2007, del director general de Recursos Humans de la Conselleria de Sanitat, per la qual es modifica la Resolució de 24 de novembre de 2003, per la qual es declara en situació d'expectativa de destinació als aspirants que han superat el concurs oposició, del procés extraordinari de consolidació d'ocupació per a la selecció i provisió de places de facultatiu especialista d'àrea de Traumatologia i Cirurgia Ortopèdica en institucions sanitàries dependents de la Conselleria de Sanitat i per la qual s'obri novament el termini de quinze dies hàbils per a la participació en la convocatòria publicada per Resolució de 4 de maig de 2004, de la Direcció General de Recursos Humans, per la qual s'inicia la fase de provisió del procés extraordinari de consolidació d'ocupació de l'esmentada categoria.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5480

Data del DOGV
:   29-03-2007

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2007/4067


Data del document
:   20-03-2007

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * recurs administratiu
    * concurs administratiu

En execució de les sentències fermes núms. 1049/06 i 1050/06 del Tribunal Superior de Justícia de la Comunitat Valenciana, per les quals s'estimen en part els recursos d'apel·lació interposats per Alfredo Subias López i Damián Misfud Miedes, contra les sentències núm. 316/04 del Jutjat del Contenciós Administratiu núm. 8 i 326/04 del Jutjat del Contenciós Administratiu núm. 7, dictades respectivament en procediment abreviats 66/04 i 68/04, i per les quals es revoquen estos pronunciaments i en el seu lloc s'acorda l'estimació parcial dels recursos contenciosos administratius interposats pels esmentats actors contra la Resolució de 23 d'octubre de 2003, per la qual es fan públiques les qualificacions finals atorgades als concursants que han superat la fase de selecció del procés extraordinari de consolidació d'ocupació per a la selecció i provisió de places de facultatiu especialista de Traumatologia i Cirurgia Ortopèdica, a la qual reconeixen contrària a dret, l'anul·len i la deixen sense efecte. Per tant, s'ha de procedir a una nova valoració dels mèrits d'acord amb els criteris establits en els fonaments de dret de les esmentades sentències.   
Vista l'Orde de 7 de març de 2002, de la Conselleria de Sanitat, per la qual es convoca procés extraordinari de consolidació d'ocupació per a la selecció i provisió de places de facultatiu especialista de Traumatologia Cirurgia Ortopèdica de les institucions sanitàries dependents de la Conselleria de Sanitat, per la qual s'oferixen 39 places de l'esmentada categoria.  
Vista la Resolució de 23 d'octubre 2003, del director general de Recursos Humans, per la qual es fan públiques les qualificacions finals dels concursants que han superat la fase de selecció de del procés extraordinari de consolidació d'ocupació per a la selecció i provisió de places de facultatiu especialista d'Àrea de Traumatologia i Cirurgia Ortopèdica en les institucions sanitàries dependents de la Conselleria de Sanitat.  
Vista la Resolució de 24 de novembre de 2003, del director general de Recursos Humans, per la qual es declara en situació d'expectativa de destinació els aspirants que han superat el concurs-oposició del procés extraordinari de consolidació d'ocupació per a la selecció i provisió de places de facultatiu especialista d'àrea de Traumatologia i Cirurgia Ortopèdica dependents de la Conselleria de Sanitat. (DOGV núm. 4.656, de 23.12.2003)  
Vista la Resolució de 4 de maig de 2004 de la Direcció General de Recursos Humans (DOGV núm. 4.754, de 17.05.2004) per la qual s'inicia la fase de provisió del procés extraordinari de consolidació d'ocupació per a la selecció i provisió de places de facultatiu especialista d'àrea de Traumatologia i Cirurgia Ortopèdica dependents de la Conselleria de Sanitat i considerant que la base Tercera. A), establix que haurà de participar obligatòriament en esta fase de provisió el personal que, com a conseqüència del procés de consolidació d'ocupació, haja obtingut la situació de personal estatutari en expectativa de destinació prevista en la base onzena de l'Orde de 12 de març de 2002 de la Conselleria de Sanitat per la qual es convoca el procés extraordinari.  
Tenint en compte el criteri adoptat per esta Direcció General de Recursos Humans en les convocatòries de provisió del procediment extraordinari de consolidació d'ocupació de facultatius especialistes d'àrea, dictades a l'empara de la Llei 16/2001, de 21 de novembre, d'oferir les places vacants ocupades pels aspirants que han obtingut el nomenament en expectativa de destinació en haver superat la fase de selecció i en cas que no siga possible, per estar reservades o per no estar els interessats prestant servicis en la categoria especialitat corresponent, les vacants dels centres més pròxims a aquell en què s'estan prestant servicis.  
Per raó de tot el que s'ha exposat i atés el que disposen els articles 118 de la Constitució, 17.2 de la Llei Orgànica 6/1985, d'1 de juliol, del Poder Judicial i 103 i següents de la Llei 29/1998, de 13 de juliol, Reguladora de la Jurisdicció Contenciosa Administrativa, que establixen l'obligatorietat de complir les sentències i la resta de resolucions fermes dictades per jutges i tribunals.  
Fent ús de les competències delegades en l'article 1.2 de la Resolució de 18 de gener de 2006, del director general de l'Agència Valenciana de Salut, per la qual delega competències en matèria de personal, resolc:  
Primer  
Modificar la Resolució de 24 de novembre de 2003, per la qual es declara en situació d'expectativa de destinació els aspirants que han superat el concurs-oposició del procés extraordinari de consolidació d'ocupació per a la selecció i provisió de places de facultatiu especialista d'àrea de Traumatologia i Cirurgia Ortopèdica de les institucions sanitàries dependents de la Conselleria de Sanitat. S'hi inclou Maria de la Fe Mínguez Rey amb una puntuació de 106,65 punts i se n'exclou Vicente Javier Granell Beltrán.  
Segon  
Eliminar de l'annex IV de la Resolució de 4 de maig de 2004, de la Direcció General de Recursos Humans, per la qual s'inicia la fase de provisió del procés extraordinari de consolidació d'ocupació de places de facultatiu especialista d'àrea de Traumatologia i Cirurgia Ortopèdica, la plaça oferida en l'Hospital General de Castelló i oferir-ne una de nova en l'Hospital Clínic Universitari de València.  
Tercer  
Obrir novament el termini de quinze dies hàbils, comptats a partir del dia següent al de la publicació d'esta resolució en el Diari Oficial de la Comunitat Valenciana per a la participació de María de la Fe Mínguez Rey en la fase de provisió, d'acord amb a les bases publicades en la Resolució de 4 de maig de 2004 de la Direcció General de Recursos Humans (DOGV núm. 4. 754, de 17.05.2004).  
Contra la present resolució es podrà interposar incident d'execució de sentència davant dels Jutjats Contenciosos Administratius núms. 7 i 8 de València, d'acord amb l'article 109 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos a comptar de l'endemà a aquell en què tinga lloc la publicació de la present resolució.  
València, 20 de març de 2007.- El director general de Recursos Humans: José Cano Pascual.